정조 12년 · 목
敎曰今下上言皆令限內回啓楊州幼學吳偉砥平幼學李基亨西部進士柳珪瑞山幼學李晟源居昌幼學鄭贊邦竹山幼學朴瑞豊洪州幼學李源培廣州幼學尹顯相竹山幼學朴瑞獻判校金泰熙陽城幼學崔粹顏前察訪金夏璉前守衛官李興白砥平幼學李聽源衿川幼學李春載公州幼學李喆海淸州幼學張時亮前察訪車鳳運呂州幼學趙龍夏西部幼學尹之五龍仁幼學趙長源利川幼學李永喆楊州幼學趙漢逵陰竹幼學沈達永幼學金鼎耉海美幼學李宜培抱川幼學李重燁中部良人金宗宅等爲其父加資事槐山幼學禹聲漸長湍幼學金漢祚慶源閑良朴天武淸安幼學張五星忠州幼學金瑋等爲其祖加資事海美幼學朴啓賢爲其父贈職事牙山幼學李復元爲其祖褒贈事全義幼學愼義東爲其師李翔贈職事順興幼學徐昌說爲其先祖贈職事京畿幼學趙漢璡爲故大司成禹性傳贈職事長湍幼學金弘台等爲其先祖贈職事楊州呂振文爲崔聖復加資事咸安幼學安錫老爲前郡守田佐顯仍任事南部閑良鄭堯善爲其父施賞事以上吏曹永平幼學李慶鳳賜牌田畓奴婢折給事西江民人石眞璧等都庫革罷事永平良人李亨道守禦廳屯田事以上戶曹槐山前縣令全光天善山幼學尹相烈鐵山前部將鄭聖三昌平幼學玄錫琳爲其祖褒贈事淸州幼學朴興瑞爲其祖易名事安城幼學尹宗五爲其祖收錄事居昌幼學南尙一爲其先祖記舊事淸安幼學張忠國爲其祖腏享事安岳幼學金宗儀爲故郡守金孝潔違祠事淸州幼學朴聚瑞木川前五衛將崔光浩爲其祖贈職事高陽郡守李素故府使曺潤根妻金氏沃川幼學趙熙逵仁川幼學鄭東漢槐山金泰望中部進士沈翼賢豐德幼學張爾載等繼後事玉果幼學李春桂爲其先祖旌褒事果川幼學元必壽爲其母奬褒事同福幼學金命沃等爲金興台旌閭事忠州幼學洪景洙爲其祖旌閭事三嘉幼學許▣等爲故學生尹攀妻姜氏褒旌事全義私奴命福爲其上典褒美事咸陽幼學林栢等爲故士人河元龍旌閭事南原幼學張孝拭等爲李景祿旌褒事尼城幼學金道曾等爲故學生朴壽崗旌褒事公州幼學朴必大爲學生閔彥洙夫妻旌褒事陜川幼學韓相衡等爲故士人李達浚妻安氏旌褒事長城閑良洪潤夏爲其父旌褒事公州良人朴世漢等爲朴得善妻李召史旌閭事洪州幼學李命敷爲其先祖旌褒事龍岡幼學金震秀爲其父旌褒事忠州前同知趙楘等爲故士人鄭錫章旌褒事槐山幼學申弼文爲其祖褒獎事木川幼學兪漢誼爲沈原鎭祖母朴氏旌褒事全羅道幼學金必鳴等爲故處士金羲瑞旌褒事忠州全大春爲先祖旌褒事幼學趙相基爲其先祖旌閭事德山幼學崔守億爲故士人李後發旌閭事殷栗幼學金翼龍爲其父旌褒事公州幼學兪景柱爲故士人愼惟天旌閭事密陽幼學崔大恒爲孝子金夏鼎夫妻旌閭事全羅道幼學朴弼彥等爲故通政金大占旌褒事義州幼學白光斗爲本府三老依舊擇置事兩湖幼學金命坤等南原蓼漢鄕寺賜額事北靑幼學全永顯嫡庶辨別事全羅道幼學柳在淵等爲閔重三父子崇報事幼學金錫喆爲故處士宋濟民旌贈事黃山道驛吏嚴德三驛案頉下事黃海道幼學兪漢聖等爲故判書金文起躋配事永川幼學曺學九爲其先祖立祠事漣川幼學李源忠爲麗祖忠臣李陽昭腏享事丹城幼學權大㦿爲其先祖腏享事公州幼學申溶爲其先祖崇奬事北部李春根爲其先祖褒享事春川幼學朴柱彥爲故士人李溶旌閭事英陽幼學趙居信爲其先祖給牒事昌原幼學許毅等爲孔聖影幀移奉事善山幼學黃大一爲其祖與父軍功事南部閑良咸興孫爲其父擭沾寸祿事振威幼學車德輪爲其父蒙恩事庇仁幼學朴師東爲其外先祖建祠事楊州幼學金魯巖爲其先祖旌閭事鐵山閑良金尙鎭爲其祖褒贈事慶尙道幼學鄭鎭衡等爲故學生李聖擇旌褒事鐵山幼學朴大春等爲其先祖褒贈事全羅道幼學宋守浩等爲贈持平金德▣兄弟幷享事河東幼學車錫周爲其先祖贈諡事光州幼學柳震哲爲其先祖腏享事北部前郡守趙靖世爲其叔旌褒事全羅道儒生柳震采爲故學生蘇權旌褒事郭山出身金聖說爲其父旌表事淸州幼學延就徵爲其父褒贈事平壤幼學朴履熙爲其祖褒贈事東部前權管金益鍊爲其父軍功收錄事以上禮曹楊州幼學鄭光浩禮安幼學權龍天爲其父實職事西部前僉使李載興爲其父加資事朔寧幼學朱雲柱軍役頉下事以上兵曹東部幼學李海鎭鐵山閑良李仁玉西部孔召史東部童蒙金桂淡等爲其父蒙放事西部童蒙朴喜忠龍宮幼學張是良等爲其父稱冤事崔光泰妻申召史巨濟朴召史北部柳召史東部李召史等爲其夫蒙放事遂安幼學李宗裕爲其子稱冤事順天童蒙金成鐸山變事西部閑良河時淸導掌推尋事西部高召史爲其子殺獄稱冤事以上刑曹南部朴聖潤等逋欠稱冤事濬川司靈巖幼學金興奎爲其父蒙放事義禁府安東幼學李儒默西部盧召史靑陽砲保曺世得高陽前守門將金鼎燁西部幼學安錫良坡州出身姜德咸北部前參奉具彝錫等山訟事南陽良人徐大老味良賤卞別事內氷庫契人張聖民等氷契復設事中部金龍壽忠州故學生金漢默妻金召史等田畓推尋事以上漢城府北部居民韓延祥等前同知張漢輔褒奬事巨濟徐元福等牧子給復事羅州吳時學等斛子釐正事竝敎以詳考稟處全羅道諸寺居僧天默等西山大師祠賜額事敎以旣經道伯必諳事實後日入侍指一稟處新寧幼學金弘澤等城還變通事敎以論理稟處義州楊下鎭居民韓有大等鎭卒變通事敎以問于道伯使之詳考釐弊以上有司堂上全州幼學崔命斗爲其父昌胤年九十加資事敎以誠如所籲不可不趁卽許施令京兆詳考帳籍後日政下批平山幼學蔡逴爲其父年八十八加資事敎以士庶人非九十雖不得加資因渠父年近九十回婚在今歲云此可謂稀貴旣聞之後何拘常格特爲依願加資令該曹待開政卽爲下批楊州前察訪尹商欽爲其父加資事敎以以此上言問于該牧指一稟處以上吏曹南部前萬戶崔挺鳳守城關防等獻策事敎以此政蒡蕘之說言之一一當用與否姑舍是必有常時經綸然後如是上聞且況近來人無論班賤工於謀身凡係經論說話看作不緊而渠能排衆陳論其誠可嘉其意可勸令兵判招見詳問渠處逐條論理粘連回啓身手來歷識解技藝亦爲兼試以聞事分付兵判處玉果幼學柳衡萬上言以爲世居居昌其祖一星當戊申之亂往見營門請得三百軍直抵咸陽府崔賊存緖匿於內東軒仰壁板上臣祖焂入如電生擒歸獻營將而斬之其時自朝家頒賜揚武功祿券成給尙衣僉正官敎年今八十七及今舊甲重回恩旨頒下除以忠壯將之職臣祖本非武士而自前公家文字誤稱閑良臣祖以簪纓世族嶺南華閥且有前日恩銜今忽寵縻以武臣之職伏乞特許他銜云敎以然則其說無怪僉知後日政作窠擬入事分付兵曹以上兵曹東部張召史上言以爲其夫金聲玉卽御營廳別武士而昨春因營關來往全羅監營而同去旗手姜福仁以濫騎犯法其夫混入於犯禁之罪定配洪原乞蒙放還之典云中部良女金召史上言以爲其夫金大興以禁府羅將丙午年因前持平尹悌東事自本府依傳敎拿處次使羅將捉現則悌東初不現捉末乃自現大興以首羅將不能檢飭手下羅將之罪刑配龜城乞令特爲放釋云西部張召史上言以爲其夫安福大以公事別監昨年冬以不謹之罪薪智島充軍而媤母年過七十病在危劇乞令放釋云幷敎以放送事分付刑曹以上刑曹○吏曹啓言全義幼學愼義東等上言以爲故大司憲李翔歷事三朝知無不言百年桑鄕尙有後學之不忘特贈崇品爲請矣李翔之學行卓異宜有褒奬之典而事係重大請姑置之敎以故都憲李翔卽忠憲文貞之同氣文正之從祖忠肅之叔奕世名閥人所欽仰諡猶尙可贈職何言特施加贈之典以示朝家曠感之意又啓言慶尙道幼學徐昌說上言以爲其九代祖進士翰廷隱居小白山與朴彭年金時習諸臣心跡無所異同乞蒙贈職之典云矣徐翰廷事在久遠只憑子孫之請有難輕施褒典請置之敎以問于道伯使之詳考邑誌傍採物議狀聞後稟處又啓言中部良人金宗宅上言以爲其父廷俊以宗簿寺書吏辛巳入學壬午嘉禮兩次大禮時恪勤奉行乞蒙加資之典云矣其所呼籲不無所據而己卯以後吏胥之功勞加資一竝防塞著爲令式請置之從之敎曰己卯以後如有特敎加資之例詳考草記又啓言抱川生員李重燁上言以爲其父紳以耆老登科卽出六品爲司果今年洽滿八十願蒙加資之典云矣司果乃是虛銜不可以實職論請置之敎以耆科亦科軍職亦職文武官年八十加資係是法典防啓未知爲穩特爲加資又啓言京畿幼學趙漢鎭等上言以爲故大司成禹性傳經學行誼爲世所宗壬辰之亂倡義起兵多有勞績特贈崇品仍施易名之典爲請矣禹性傳學行忠義誠有卓然而贈諡體重請置之敎以故大司成禹性傳學行節義卓然尙未施榮贈可謂欠事三品賜諡雖無其例陞秩加贈孰云不可特施贈職之典以慰士林之望又啓言牙山幼學李復元上言以爲其祖通德郞崇祖卽己巳死事人寧邊府使光漢子也壬寅年與四大臣諸孫同爲被死乞蒙贈爵之典云矣事係干恩請置之敎以干恩自干恩事蹟自事蹟殺身於己巳瘦死於壬寅可謂是父是子贈復給食物間議大臣草記又啓言承文判校金泰熙上言以爲其父幼學南淑年九十三願蒙加資之典矣士庶年九十人加資曾有定式似當施以加資之典請上裁從之敎以士庶年九十歲首加資卽金石之典年前定式令各該道抄啓必於歲首開政下批觀於此人之遺漏可知外邑無勢士庶之多不均霑旣聞之後不可仍置近來此等遺漏人因他現發不一而足及其査問之時或稱移寓或稱出他以爲分疏之資固已可訝況朝官父年爲守令者豈或不知朝令之下不勤奉行如此尤極駭然該牧使罷職此乃尊高年也信朝令也枚擧今下判付令廟堂申飭行會諸道後勿如是又啓言楊州居呂振文等上言以爲同里居崔聖復每當歉歲私賑穀合爲三百餘石亟令施以賞典云矣旣不入於道狀只凭洞民上言有難遽施請令本道査問稟處從之又啓言長湍幼學金▣台等上言以爲其曾祖順宗以孝行累承褒奬之典以陞六之人未蒙加階之恩乞以相當職牒成給云矣順宗之以軍銜贈實職旣出於褒孝之典而有此煩籲殊涉屑越請置之從之又啓言咸安幼學安錫魯上言以爲前郡守田佐顯受任本郡也異政難忘曾已上言願留而更乞賢倅云矣如是瀆籲極爲猥越請置之從之又啓言海美幼學朴啓賢上言以爲其父泰根以孝行特蒙旌閭之典乞蒙添得一資之恩云矣旣行孝行旌閭則添資之請極涉猥越請置之從之又啓言南部閑良鄭堯善上言以爲其父前判官▣爲守禦廳將校山城軍器修改未蒙加資之恩乞蒙依他例施賞之典云矣屢十年後有此呼籲事涉屑越請置之從之又啓言忠州幼學金瑋衿川幼學李春載前學正車鳳運砥平幼學李德源廣州幼學尹顯相利川幼學李永喆楊州進士趙漢逵驪州幼學趙龍夏西部幼學尹之五龍仁幼學朴長源砥平幼學李基亨陰竹幼學金廷耉瑞山幼學李晟源槐山幼學禹聲漸西部進士柳珪慶源閑良朴天武淸州幼學張時亮公州幼學李喆海竹山幼學朴瑞獻朴瑞豊洪州幼學李源培前察訪金夏璉長湍幼學金漢祚居昌幼學鄭賛邦前守衛官李興白陽城幼學崔粹顏淸安幼學張五星等上言金瑋父生員稙年八十四李春載父通德郞奎泰年八十車鳳運父幼學聖裕年八十五李德源父幼學汲年八十二尹顯相父幼學弼靖年八十五李永喆父通德郞養身年八十四趙漢逵父幼學榮郁年八十趙龍夏祖幼學▣年八十一尹之五父通德郞榮祖年八十一朴長源父通德郞聖耉年八十四李基亨父幼學彥光年八十金廷耉父幼學光玉年八十李晟源父朝奉志輔年八十二禹聲漸祖幼學元徵年八十五柳珪父將仕郞震漢年八十五朴天武祖幼學祉萬年八十八張時亮父幼學大成年八十八李喆海父通德郞奎鎭年八十七朴瑞獻父幼學由道年八十一朴瑞豊父幼學凝道年八十八李源培父幼學翼純年八十四金夏璉父幼學皓年八十七金漢祚祖通德郞景泰年八十一鄭賛邦父幼學榮福年八十四李興白父幼學震秀年八十七崔粹顏父通德郞箕興年八十一張五星祖幼學浣年八十三幷乞蒙加資之典云矣士庶年八十者除一階元有階者加一階載在法典請幷依此施行從之又啓言海美幼學李宜培陰竹幼學沈達永楊州幼學吳偉上言李宜培父通政翼成年八十沈達永父前僉知師尹年八十四吳偉父僉知鼎煥年八十七幷乞蒙加資之典云矣昨年因其上言已蒙加資之典則今此呼籲事涉猥越請幷勿施從之○戶曹啓言永平幼學李慶鳳不爲來現而上言辭緣則其五代祖靖社功臣靑興君重老田結奴婢折給事也舊功臣賜牌勿許追給昭載法典請置之允之又啓言西部居民石眞壁等上言以爲八江居民產業漕船則歸於嶺南鹽醢廛入於泮村擔負之業被奪於龍山六七人特許京漕倉移定革罷龍山人都庫之弊事乞蒙天恩云矣嶺漕之設今至數十年國穀有益則幺麼江民敢請屬之京江所謂運負契設立亦已多年到今橫奪非所可論請移法司照律勘處上言辭緣置之允之又啓言永平良人李亨道不爲來現而上言辭緣則其所居面有守禦屯田八十結時起僅爲四十餘結戶曹惟正每一負一斗收稅而此屯一斗外加捧半斗錢四分特爲蠲減乞蒙天恩云矣似是公稅外土稅而非臣曹所能詳知請令該廳稟處允之○禮曹啓言槐山前縣令全光天上言以爲其祖義兵將爾璋曾於戊申草檄募兵斬獲諸賊旣入錄券請蒙褒贈之典云矣爾璋軍功旣如此則道臣査啓此獨見漏未知何故請更令本道詳探狀聞以爲稟處從之又啓言善山幼學尹相烈上言以爲其祖故通政重邦曾於戊申奮義赴難先登鏖戰請蒙褒揚之典云矣重邦軍功如此則道臣査啓何故見漏請令本道詳探狀聞以爲稟處從之又啓言昌平幼學玄錫琳上言以爲其祖永徵粵在戊申見差千總直赴雲峯沮遏賊鋒仍往咸陽獲斬僞帥請蒙褒揚之典云矣道臣査啓此獨見漏其所稱冤不是異事請令本道査實狀聞後稟處從之又啓言淸州幼學朴興瑞上言以爲其祖贈參判敏雄戊申純忠請蒙易名之典云矣敏雄旣贈亞卿可謂崇報至於亞卿贈諡乃是法外請置之從之又啓言安城幼學尹宗五上言以爲其祖通德郞璿曾於戊申倡義殲賊至登本道啓聞請蒙收錄之典璿之軍功誠甚嘉尙而旣蒙食物之恩則更無可施之典請置之從之又啓言居昌閑良南尙一上言以爲其曾祖故嘉善泰貞曾於戊申奮義效忠乞蒙施以記舊之典云矣泰貞本以軍兵效忠可尙而旣參一等錄券又蒙二品恩資別無可施之典請置之從之又啓言淸安幼學張忠國上言以爲其祖贈承旨潭曾於戊申殉節乞蒙腏享三忠祠之典矣陞享之請不可輕議請置之從之又啓言淸州幼學朴聚瑞上言以爲其祖敏俊與其兄敏雄直向本州獲斬諸賊請蒙貤贈之典云矣敏俊以其功勞旣入於一等錄券則到今別無可施之典請置之從之又啓言鐵山前部將鄭聖三上言以爲其祖故水使德鳴曾於戊申以御營把總與朴東樞等幷力出戰勦滅凶醜請蒙褒贈之典云矣其爲功勞實合崇奬而旣入錄券且經水閫今無可施之典請置之從之又啓言木川前五衛將崔光浩上言以爲其祖故武兼瓘曾於戊申手斬逆魁請蒙褒揚之典云矣請更令本道詳探狀聞後稟處從之又啓言安岳幼學金宗儀等上言以爲其同郡故郡守金孝潔效忠於甲子适變扈駕於丙子胡亂請蒙建祠之典云矣論其功勞誠甚嘉尙而建祠一款不可輕議請置之從之又啓言高陽郡守李素上言以爲自其高祖朗原君▣至于四世宗祀幸以獲延其子不幸早圽又無嗣續九寸侄用九子曾壽旣爲先祖之孫年且相適環顧一門非此莫可閱歲哀懇未得夬諾老母孀婦待此爲命無辭慰譬乞令該曹立案成給俾保垂絕之祀云矣其在同宗之誼坐視其絕祀在彼家雖或有難處之端而存亡繼絕乃是國家之盛典似當有權宜之道矣請上裁從之又啓言故府使曺潤根妻金氏上言以爲其夫生時未有一子而身歿四代宗祀遽至剿絕故其夫生時以其同姓十八寸弟勵山府使命楫第二子欲得立後屢次面懇答以爲不必汲汲率養云矣臨終又曰必以命楫之第二子爲後云云故卽爲送人于勵山任所則終不肯許乞蒙天恩云矣命楫旣有二子坐視屢代宗人之絕祀乃是人情之外在朝家繼絕之義似當許施請上裁從之又啓言沃川幼學趙熙逵上言以爲其宗家奉祀孫復逵嫡妾俱無子以其八寸兄允逵第七子武鉉欲爲立後相議完定禮斜之前允逵夫妻俱歿與者無人仁川幼學鄭東漢上言以爲其同生兄東周嫡妾俱無子而夫妻俱歿以其子德孫欲爲繼後而受者無人槐山金泰望上言以爲渠嫡妾俱無子女以其八寸兄光五第三子慶恊欲爲立後而光五夫妻俱歿與者無人中部進士沈翼賢上言以爲渠嫡妾俱無子以四寸兄輔賢第二子▣欲爲立後輔賢夫妻俱歿與者無人永平前判官許侊上言以爲渠嫡妾俱無子以六寸兄儼第三子瀣欲爲立後而儼夫妻俱歿與者無人豊德幼學張爾載上言以爲其宗家奉祀孫爾樞嫡妾俱無子夫妻俱歿以其十八寸守弼第二子漢輔欲爲繼後而受者無人俱不得循例呈狀乞令立後云矣請幷特許立後從之又啓言玉果幼學朴春桂等上言以爲其高祖堰培壬申北虜之亂勇赴安州之圍合戰殉身其妻則爲夫效節請施旌褒之典云矣事在久遠不可徵信請令本道査實狀聞後稟處從之又啓言果川幼學元必壽上言以爲其母李氏孝行卓異請蒙褒奬之典同福幼學金命沃等上言以爲同縣金興兌孝行卓異請施旌閭之典忠州幼學洪景洙上言以爲其祖故學生致範孝行卓異請蒙旌閭之典三嘉幼學許▣等上言以爲同縣故學生尹攀妻姜氏烈行請施褒旌之典全義私奴命福上言以爲其上典李培吉孝行卓異請蒙褒美之典咸陽幼學林栢等上言以爲同府故士人河元龍孝行卓異請施旌閭之典南原幼學張孝拭等上言以爲道內李景祿孝行卓異請施旌褒之典尼城幼學金道曾等上言以爲同縣故孝子朴壽岡孝行卓異請施旌褒之典公州幼學朴必大上言以爲同邑故學生閔彥洙孝行卓異其妻朴氏烈行亦著請施旌褒之典陜川幼學韓相衡等上言以爲本郡故士人李達俊妻安氏烈行卓異請施旌褒之典長城閑良洪潤河上言以爲其父善昌孝行卓異請蒙旌褒之典公州良人朴世漢等上言以爲本邑朴得善妻李召史孝行卓異請施旌閭之典洪州幼學李命敷上言以爲其曾祖德益兄弟孝行卓異請蒙旌褒之典龍岡幼學金震秀上言以爲其父泰善孝行卓異請蒙旌褒之典忠州前同知趙楘等上言以爲本州故士人鄭錫章孝行卓異請施旌褒之典槐山幼學申弼文上言以爲其祖贈判書命尹忠孝卓異請蒙褒奬之典木川幼學兪漢誼上言以爲其鄕中幼學沈厚鎭祖母朴氏孝行卓異請施旌褒之典全羅道幼學金必鳴等上言以爲故處士金羲瑞孝行卓異請施旌褒之典忠州良人全大春上言以爲其曾祖白雲孝行卓異請蒙旌褒之典忠州幼學趙相基上言以爲其曾祖東哲孝行卓異請蒙旌閭之典德山幼學崔壽億上言以爲其同縣故士人李後發孝行卓異請施旌閭之典殷栗幼學金翼龍上言以爲其父時慶三兄弟孝行卓異請施旌褒之典公州幼學兪景柱上言以爲同邑故處士愼惟天孝行卓異請施旌閭之典密陽幼學崔大恒上言以爲本府孝子金夏鼎及其妻朴氏孝烈請施旌閭之典全羅道幼學朴弼彥等上言以爲高敝故通政金大呂孝行卓異幷請蒙旌褒之典云矣請幷令道臣待明年歲首區別狀聞後稟處從之又啓言義州幼學白光斗上言以爲粵在宣廟朝駐蹕龍灣時以義州鄕人權定百官又以御筆書下九字使之奉安於鄕案中又以鄕人負望者定爲鄕三老許久遵行到今鄕案則依舊自在三老則渾歸革罷從舊例擇置三老修正鄕案乞蒙天恩云矣遠外事實有難徵信請令本道詳査後從便處之從之又啓言兩湖儒生金命坤等上言以爲南原蓼漢鄕社卽故校理李尙馨故參奉金澕俎豆之所而或以經學忠節爲先正之所推重或以隱德行誼爲後進之所矜式請施贈秩賜額之典云矣贈秩一款係關干恩不可輕議書院則以上言不以疏者自本曹草記勿施旣有定式請置之從之又啓言北靑幼學全永顯上言以爲其父晚生渠之兄弟而侄永佐幼失怙恃了無依歸特以猶父猶子之情收而衣食撫而長育而已初無呼父稱子之語又無呈禮曹出禮斜之事矣及其父死永佐初不服衰忽於成服後稱以爲矣父之養子謂渠以賤妾之孼子呈官得題治喪奪主盡攘家產至於迫逐乞蒙卞別云矣大違法理有乖倫常請令本道査實報來後決給從之又啓言全羅道幼學柳在淵等上言以爲閔仲三父子同日殉節宜有崇報之道請鄕祠賜額之典云矣凡係書院之以上言不以疏者自本曹草記勿施旣有定式請置之從之又啓言全羅道儒生金錫喆等上言以爲故處士宋濟民壬辰殉節旌贈之典請令該曹稟處云矣事在久遠有難輕議請令道臣詳探實蹟狀聞後稟處從之又啓言蔚山黃山道驛吏嚴德三等上言以爲故忠臣寧越戶長贈參判嚴興道之後孫驛案頉下事請令該曹稟處云矣呈于營邑頉免可也而不此之爲至於登聞誠甚猥越請勿施令該曹科治從之又啓言黃海道幼學兪漢聖等上言以爲故判書忠毅公金文起躋配於忠穆公兪應孚鄕祠事請令該曹稟處云矣此是鄕祠旣非賜額則亦不可自朝家所指揮一從士林公議處之之意請分付道臣從之又啓言永川幼學曺鶴九上言以爲其先祖故掌令曺致虞立祠事請令該曹稟處云矣新創祠院旣有禁令不可擬議請置之從之又啓言漣川幼學李源忠等上言以爲麗季忠臣李陽昭腏享事請令該曹稟處云矣李陽昭之節義可以齊名於南乙珍趙狷二賢而獨漏腏享之典宜致公議之嗟惜而凡係書院事之以上言不以疏者自本曹草記勿施旣有定式請置之從之又啓言丹城幼學權大㦿上言以爲其高祖故大司諫贈判書濤仍享道川本院不然則移奉於浣溪舊院事請令該曹稟處云矣故大司諫權濤之文學行誼實爲士林之矜式已爲竝享於文益漸之道川書院而今於宣額之後揆以體例不可仍享旣是禁令前已享之人則亦不當無故永撤而今已移奉於浣溪舊齋則此與新院宇有異請從士林公議處之從之又啓言公州幼學申溶上言以爲其先祖兩世忠孝乞蒙旌褒之典云矣贈參判翊隆贈大司憲㬅以孝以忠俱極卓絕先正之推許相臣之筵白皆爲左契宜有崇奬之典請上裁敎以忠孝兩全是家之謂也先朝垂褒之敎又如是隆摯到今棹楔之加施實爲追述之一端特令地方官就其閭旌之曰忠孝之門以聳瞻聆以示激勸又啓言北部李春根上言以爲其六代祖宣傳官希祿壬辰殉節請蒙褒揚之典云矣事實埋沒莫可徵信請置之敎以卿其詳考可據文字粘啓稟處又啓言春川幼學朴柱彥等上言以爲其同邑故士人李溶孝行卓異願施旌閭之典云矣李溶孝行道臣已爲狀聞賜以食物至於旌閭事體重大請置之敎以同是孝行同是登聞云而金魯巖事則請旌此則防啓一施一防有甚顏私卿之事極爲駭然施則同施防則同防豈容如是斑駁卿從重推考又啓言英陽幼學趙居信上言卽爲其曾祖德隣給牒事也非本曹所關請令該曹稟處從之又啓言昌原幼學許毅等上言以爲孔聖後孫後俊家所奉孔聖影幀請立殿宇移奉云矣孔聖影幀之奉安於私室事甚屑越移奉於尼城闕里恐合事宜矣敎以事極便當依回啓施行又啓言善山幼學黃大一上言以爲其祖同知道熙及其父碩龜戊申軍功乞蒙褒尙之典云矣道熙已蒙恩資今無可施之典碩龜至今生存則道臣査啓未知何故見漏請更令本道査啓後稟處敎以大抵生存則丁寧事蹟則分明乃父之子何惜一資況在其時不伐已功力辭錄券至蒙先朝錫資之恩値今舊甲重回不可仍以置之故同知黃道熙子錫龜持爲加資今日政下批又啓言南部閑良咸興孫上言以爲其父厚喆乞沾寸祿云矣咸興孫之上言非一非再至有諸軍門調用之承傳而尙不奉行稱冤不是異事請更飭諸軍門使之收用敎以此上言迄可休矣軍門事亦未安所重何如豈敢如是遲延更加申飭斯速收用又啓言振威幼學車德輪上言以爲其父以黃以戊申告變之人累日見囚諸賊被拿後雖卽放釋而獨漏恩賞至今泯沒乞蒙追施之恩云矣請令該府詳考文蹟以爲稟處之地敎以該府文蹟未必有亦未必考令畿伯招見存恤量給米肉以示記舊之意又啓言庇仁幼學朴師東上言以爲爲其外先祖故承旨成三問請建祠宇移奉神主云矣此非朝家所指揮者請置之敎以此非上言之事分付渠處俾卽主祀使忠臣毅魄得有庇妥之所又啓言楊州幼學金魯巖上言以爲其高祖廷佐孝行卓異願蒙旌閭之典云矣金魯巖生前特爲給復身後似可褒旌而臣曹不敢擅便請上裁敎以春川朴柱彥上言判付已下敎與李溶待抄啓時議于大臣稟處又啓言鐵山閑良金尙鎭上言以爲其祖故府使振玉戊申年以嶺營幕禆有軍功乞蒙褒贈之典云矣其時不入錄券至今有難輕議請置之敎以令本道詳考可信文字如有之論理狀聞事分付又啓言慶尙道幼學鄭鎭衡等上言以爲道內故學生李聖擇戊申年爲國效忠願施旌褒之典云矣論其功勞宜有褒贈之典請上裁敎以問于大臣已有論賞則矇然回啓極爲疏忽卿則從重推考又啓言鐵山幼學朴天圭等上言以爲其曾祖繼援將東樞有戊申軍功願蒙褒贈之典云矣朴東樞旣入於一等錄券則到今別無可施之典請置之敎以近來武臣徒竊厚廩之餉全昧袵革之義平居如此緩急何論是人者伊時功勞雖未必超異於錄券諸臣其職則別軍職也視今別軍職無事無爲無功無能而坐致無限富貴功名得不無續貂之歎乎恩典雖似過重激勵在所當念値舊甲感舊蹟不可仍而泯然故繼援將別軍職朴東樞子孫令兵曹訪問軍門調用仍令明日待令此判付一通移文謄示別軍職載之本廳謄錄俾作師表之左契又啓言全羅道幼學宋守浩等上言以爲贈持平金德弘及其弟贈執義金德普請竝享於其仲弟忠勇將軍金德齡書院云矣凡書院之以上言不以疏者自本曹草記勿施旣有定式請勿施敎以忠壯三昆弟之節義忠勇凛凛如生贈諡之典始擧於昨日豈非欠事追配書院竝列侑食夫孰曰不可然不以上疏以上言差違格例違格自違格尙忠自尙忠此上言何可比之他例上言不審之罪令本道參酌科治所願依施以示朝家曠感之意又啓言河東幼學車錫周上言以爲其先祖麗朝諫議大夫車原頫願蒙贈諡之典云矣事在久遠不可輕議請置之從之又啓言光州幼學柳震哲等上言以爲其先祖請依他例序齒幷享於花山社祠云矣花山社祠旣非賜額書院幷享諸人之序其坐次非朝家之所指揮宜從士林公議而處之矣從之又啓言全羅道儒生柳震采等上言以爲南原故學生蘇權忠義願施贈褒之典云矣蘇權當戊申年大義滅親爲國效忠宜有褒旌之典請上裁敎以是所謂惠蹠是所謂牛魋事蹟丹書所載烈行鄕里著稱宜有別般褒奬之擧而卿曹覆辭無甚別白議于大臣粘啓稟處又啓言北部前郡守趙靖世上言以爲其父忠簡公聖復其叔聖集事親之孝殉國之忠乞蒙幷旌之典云矣忠簡公趙聖復兼有孝行則忠孝幷旌亦有已例至於聖集之與其弟同歸可謂竝美宜有褒贈之典請上裁敎以議于時任大臣稟處又啓言淸州幼學延就徽上言以爲其父故縣監壽昌戊申倡義願蒙褒贈之典云矣延壽昌倡義實蹟旣入於戡亂錄宜施褒贈之典請上裁敎以議于大臣粘啓稟處又啓言郭山出身金聖說上言以爲其父益弼戊申軍功願蒙旌褒之典云矣故判官金益弼曾於戊申爲按撫使軍官隨往嶺外旣參錄券到今別無可施之典請置之敎以今番諸道各以戊申軍功人報來而惟兩西無是者實爲欠事矣海西則故兵使禹夏亨事因右相所奏纔有收用之命則關西獨漏其在聳奬之道此人足作賁餙之一助分付道臣訪其子孫題給食物仍加存恤以示朝家記念之意仍令形止狀聞仍敎曰此判府一本謄送李判付綸音印本單抄載錄又啓言平壤幼學朴履熙上言以爲其祖戊申揚武功臣天老願蒙褒贈之典云矣同功諸臣皆被恩賞而天老獨未蒙一視之澤宜有優恤之典請上裁敎以郭山金益弼事判付已有下敎者關西不可獨闕褒嘉之典以聳一道觀瞻合施恩典議于大臣明日粘啓又啓言東部前權管金益鍊上言以爲其父故折衝金仁寬戊申軍功乞蒙褒尙之典云矣金仁寬變服出沒偵探賊情六載湖嶺搜討遺孼立功效忠誠甚嘉尙宜有優恤之典請上裁敎以議于大臣粘啓稟處○兵曹啓言禮安幼學權龍天上言以爲其父顯經年今九十二秩陞嘉善未霑樞銜及今更得一銜乞蒙天恩云楊州幼學鄭光浩上言以爲其父弘謙年今八十一上年高陽幸行時特降恩命得進通政階僉樞一銜乞蒙天恩云矣係是求官則來干掌銓之臣猶爲不可安敢肆然呼籲乎且此路一開八路之人無不效嚬請置之令該曹嚴處幷敎以猥則猥矣嚴處則似過矣勿施嚴飭分付退送此後老職人班閥之可合實職者搜訪調用樞銜一以爲尊高年之義一以爲因實職受歲饌之階又啓言西部前僉使李載興上言以爲其父斗信年今八十八屬訓局爲五十五年依例加資事得蒙天恩云矣似當施以加資之典請上裁從之又啓言朔寧幼學朱雲柱上言以爲渠以朱夫子三十七代孫壬辰功臣熊川君夢龍七代孫其後連三代小科而渠等居在鄕曲皆入軍校案中乞蒙天恩云矣此乃營邑所當決給之事而猥越號籲請上言辭緣勿施狀頭令攸司照律嚴治敎以所訴雖極猥屑以先正所謂猶愛壁間之蛛云云推之姓朱之人宜免軍役果如渠言明是直派分付頉給○刑曹啓言東部幼學李海鎭上言以爲癸卯年發賣時其父重澤以尊位發賣畢後出往順天過六朔還歸則本洞居李聖彬以侵虐洞民罪定配而其父以不能禁斷亦爲定配於海南乞蒙放還之典云矣旣非大罪謫配已過四年請放送從之又啓言鐵山閑良李仁玉上言以爲其父胤白以本府下吏前府使田光說在任時有取用之物而徑遞故自其後家計蕩敗脫逋無路屢次滯囚人子情理不勝痛迫乃於甲辰年以此鳴冤則自該曹推給其錢而其父則以縱子鳴金定配於興德縣乞蒙宥還之典云矣五年定配亦足懲罪請放送從之又啓言遂安幼學李宗裕上言以爲乙巳十二月初六日夜有屍在於乾川卽金今同屍身而矣身叛奴㐏奉常懷害主之心値此事機自當納招曰金今同圖得李龍甲養母故矣身子李甲得及李白文李龍甲等打殺云而矣子甲得初五日出往初七日回來何以殺今同乎祥原倅勒捧侤音將未免獄鬼乞令從實明覈云矣丙午年因甲得妻擊錚行査本道已歸誣罔則又此煩瀆極爲痛駭請置之允之又啓言西部閑良河時淸上言以爲毓祥宮導掌隨行本宮屯土四十結在於羅州毋論豐歉每石以二兩定價備納者今爲十九年昨年自宮替送宮奴收斂上來公然奪取千金買得之生涯伏乞特下處分云矣時淸之買得導掌無弊奉行已至十九年則昨年之忽送宮差旣無可執之端宜有稱冤之言請査實決處從之又啓言巨濟朴召史上言以爲其夫鄭歲宗本以喪性之人乙巳年忽然不知去處今正月得聞消息則以本府民瘼擊錚以其猥濫乙巳年定配于鐵山云媤母年近七十聞此報日夜號哭方在死生未分中乞蒙宥還之典云矣歲宗之被配旣由於猥濫擊錚之罪而喪性一款不可以其妻之言有所取信請置之敎以放送嚴飭地官方更勿作鬧又啓言東部李召史上言以爲其夫金光得及夫弟金就成以鄭盤奉殺獄干連閱年滯囚就成先已頭辨光得迄未推覈乞令分揀放送云矣昨年因渠擊錚草記雖曰爲夫就囚未幾便卽呼籲極爲猥越自本曹參酌懲治事傳敎則又此煩瀆誠極無嚴請勿施猥濫之罪從重科治從之又啓言東部童蒙金桂淡上言以爲其父德起以雜鐵廛舊所任昨年九月本廛與冶匠相訟時以起訟之罪定配於肅川猝得重病方在人鬼未分中乞賜放還云矣德起之參涉非理之訟宜被當律且決配未久有難輕議疏放請置之允之又啓言西部孔召史上言以爲其父廷魯與吳敬華導掌同事矣癸卯年通津奉誠面居民等以成均館舊土地在於本面等訴本館自本館折量時其父仍差導掌吳敬華失其導掌因此含嫌丙午九月慫慂金德顯以有主地陳告樣誣訴天聽至於刑配本土以無主地旣屬戶曹則陳告之事自在脫空乞蒙宥還之典云矣土地元非有主之物則當初本事之無主陳告明白無疑到配亦已多年請放送從之又啓言順天定配罪人崔光泰妻申召史上言以爲爲其夫光泰鳴冤之章幸蒙日月之明前後宥命不啻屢次而有司阻擋尙未出場伏乞亟命放還云矣光泰之移配善地已是寬典而縱妻呼籲尤涉無嚴請勿施允之又啓言順天童蒙金成鐸上言以爲其父光沃丙申年與同里文再亨有相訟之事矣再亨以鐵錐插於祖母之墳黃肉水及人骨作粉合水灑墳乞令道臣嚴覈咀呪之罪依律勘處云矣敢以鄙屑之事至煩天聽民習無嚴請置之允之又啓言西部高召史上言以爲其子金昌興以金興福殺獄事積年滯囚大抵孫順萬眞箇元犯而反得竄配其子則不過干連而終歸重科伏乞特遵惟輕之典云矣金昌興旣已承款結案而其母之變幻事實忽地稱冤者事極無嚴請置之允之又啓言北部柳召史上言以爲甲辰九月閔師錥等三人寄食於矣家翌年三月以僞科圖賣現捉而其夫李光雲亦以食主人四年牢囚乞蒙放釋云矣本獄之案姑未完決疏釋之典有難輕議請置之允之又啓言龍宮幼學張是良上言以爲其父龍大以本縣座首前年十月鄕人李通士徭役不納之故決笞七度矣數日後猝以癨亂氣塞殞斃及其告官元無杖痕實因之可考而自營門更招至於牢囚之境乞令明査處分云矣遠外獄事有難遙度請令道臣詳査啓聞後稟處從之又啓言西部童蒙朴喜忠上言以爲其父聖樑所遭之冤昭悉供案而當初安命寬不幸徑斃李春雄亦已遠配其父作孼與否無人對質無地申白乞令分揀云矣聖樑之僞寶情節綻露無餘而屢次呼籲尤極痛駭請勿施朴喜忠自臣曹懲治允之○濬川司啓言南部朴聖潤韓景翼等上言以爲本司靑藍契貸下利條錢三千兩聖潤父前庫直麟瑞景翼父前書吏德胤有所欠逋云而逐日督捧故溯考文書則無一毫差錯歸之於逋欠之科者千萬至冤云矣其所稱冤亦非無據而不待處決有此天聽之擧萬萬無嚴請令攸司科治敎以如許微細之事何敢煩請民習痛駭原情勿施令攸司從重科治○義禁府啓言靈巖幼學金興奎上言以爲其父胤行以泗川前縣監還穀虛留事昨年徒配於舒川郡矣今以松田事保囚特蒙天恩還發配所而祖母年今七十伏乞依法典許贖云矣親年旣滿七十且無兄弟許令收贖歸養允合孝理之政而赴配後年滿請宥旣無其例請上裁敎以放送○漢城府啓言安東幼學李儒默上言以爲其先祖溫寧君卽太宗大王第七子而墓在東小門外奸民偸葬百步內爲六塜十步內爲四塜乞命法司掘去云矣請令部官摘奸步數偸葬人處嚴捧侤音使之掘移敎以嚴飭部官各別禁斷俾無如前混圇之弊又啓言西部居盧召史上言以爲與露梁居張哥山訟事已悉於前後擊錚上言中而營門使楊州官査實後置落科於張哥以此意報營矣其後仍無黑白乞令有司掘去張哥偸葬之塜云矣請令道臣分付本官理所當掘則速令掘移盧女猥屑之罪令秋曹科治允之又啓言靑陽居炮保曺世得上言以爲同鄕品官李德秀子婦葬處直壓渠曾祖母墓龍尾前倅朴敬圭捨法用私決給李哥乞令掘移以解殘民之冤云矣請令道臣査問本官從公決給允之又啓言高陽居前守門將金鼎燁上言以爲葬其父於曾祖墓傍矣洪姓兩班忽稱先山來龍誣訴本官囚其同生弟督掘乞令査官依法公決云矣請令道臣分付本官査實公決敎以抑强扶弱政謂此等訟理洪哥之橫占雖似可駭有難臆決嚴飭地方官摘奸公決俾無更訴之弊又啓言西部幼學安錫良上言以爲其累代墳山在於坡州本州居李天默偸占其母葬其父廷玹呈訴巡營該監司徐有防背關嚴禁故又訴山在官該牧使吳載重親往摘奸置天默於落科矣其父見任鍾城府使其生父廷瓛還赴堤川任所天默覘其煢孑不能禁偸葬於初占落訟之穴肆惡依前有此呼籲云矣李哥之蔑視官令肆然偸葬極爲可駭請令本牧刻期督掘俾懲非理之弊敎以其父與叔俱在外邑渠之情理誠如渠訴觀於營邑題決訟理曲直不難辨也嚴飭地方官更勿因循從公剖斷俾無更籲之弊又啓言坡州出身姜德咸上言以爲渠之祖墳在楊州遭母喪欲爲繼葬則積城居尹載憲稱以渠之先山呈官禁斷牧使尹蓍東遣鄕所摘奸使之繼葬載憲不有官令百般沮戲故又呈營門監司徐有防背關嚴題以卽使入葬之地而尹哥一向作拏尙未掩土乞蒙天恩云矣一邊之言難以凭信請令道伯詳考文案俾卽決給允之又啓言南陽良人徐大老味不爲來現請置之允之又啓言北部前參奉具彝錫上言以爲其八代祖綾安府院君思孟墳山在於楊州以具允明偸葬事去年敢籲於法駕之下尙未蒙稟處特蒙天恩云矣具山之訟蓋出務勝之意而事未決末又此瀆撓未葬之前私自禁止可也旣葬之後論以法理律無可據請置之允之又啓言內氷庫契人張聖民上言以爲江居班戶私氷爲業者初願與渠等同事分利而末乃幻弄累千本利盡歸班戶之手丙午秋渠等以此上言嚴塞私氷則圖囑隣江之民乃敢誣罔天聽大抵氷價之刀蹬實是班戶之作弊而反歸罪於渠等莫非售奸眩惑之計乞蒙天恩云矣所訴之曲直姑捨朝令旣罷之後不可復設請置之令秋曹照律嚴勘敎以何相反也豈避嫌乎原上言只令勿施又啓言中部居金龍壽上言以爲其父納價買得故判書南泰會家牙山掘浦築堰作畓矣前承旨吳載紹稱以賜牌之地上年與南判書家起訟吳家奴子言內買得於鄭判書家云然則賜牌之說自歸落空推價於鄭家可也乃反圖囑査官勒出決立案有此號籲云矣掘浦之地應出立案賜牌之處當有文券請令道臣別定査官決給奏御文字不書役名其罪令有司科治允之○訓鍊都監啓言忠州故學生金漢默妻金召史上言以爲甲辰年其夫生時買得斗恭之水原田土矣恭賊伏法後自糧餉廳發關籍沒乞令依文券出給云矣蓋此田土籍沒之後金女之呼訴不啻屢次故其間委折使之行査於土在官則時府使李祖源所報內此果賊恭之物而甲辰年斥買於金漢默者的實云狀家之稱冤不是異事而狀家雖女人苟有秉彝之心劇逆田畓決無稱以買得屢事呼籲之擧且籍沒田畓事體不輕尙此靳持到今天聽之後不可一向防塞請出給狀家從之